Lliurats els premis del XLIII Concurs de Pintura, II Biennal de Pintura de l’Entitat Cultural Valenciana El Piló
2025-07-24

En un cerimònia senzilla i alhora molt especial, la seu de l’Entitat Cultural Valenciana El Piló de Burjassot va acollir, divendres passat 13 d’octubre, el lliurament dels premis del XLIII Concurs de Pintura, II Biennal de Pintura que, enguany, s’ha convocat a nivell nacional.

Francisco Oficial Martínez, amb la seua obra Alto Maestrazgo, ha sigut el guanyador del Premi “El Piló” i Guillermo Ferri Soler, amb la seua obra The natural machine 69, s’ha alçat amb el Premi Barat Novella. Així mateix, Pascual Gimeno, que no va poder estar present en el lliurament de premis, ha sigut mereixedor d’una Menció d’Honor, per la seua obra Medi Ambient.

L’alcalde de Burjassot, Rafa García, i el regidor de Cultura i Joventut, Javier Naharros, en companyia de Josep Barat, president de El Piló, van lliurar els premis als guanyadors.